రూ.12,499లకే మోటో-జీ4
-  భారత మార్కెట్లోకి విడుదల
                న్యూఢిల్లీ: మోబైల్‌ ప్రియులను గత కొంత కాలంగా ఊరిస్తూ వస్తున్న మోటరోలా కంపెనీ భారత మార్కెట్లో 'మోటో-జీ4' ధరను ప్రకటించింది. సంస్థ ఇప్పటికే మార్కెట్లోకి తీసుకువచ్చిన 'మోటో-జీ4 ప్లస్‌'ను మార్కెట్లోకి తీసుకు వచ్చిన సంగతి తెలిసిందే. నాలుగో తరానికి చెందిన ఈ కొత్త ఫోన్‌ ్ల కేవలం అమేజాన్‌లోనే అందుబాటులో ఉంటాయని సంస్థ వివరించింది. ఈ రెండుఫోన్లు దాదాపుగా ఒకే విధమైన ప్రత్యేకతలతో కంపెనీ అందుబాటులోకి తీసుకు వచ్చింది. కొత్త ఫోన్‌ కూడా మోటో-జీ4 ప్లస్‌ మాదిరిగానే యాండ్రాయిడ్‌ మార్ష్‌మెల్లో 6.0.1 ఆపరేటింగ్‌ సిస్టమ్‌, రెండు సిమ్‌లు, 5.5 అంగుళాల తెర, గొరెల్లా గ్లాస్‌ 3 ప్రొటెక్షన్‌తో పాటు 1.5 గిగాహెర్జ్‌ ఆక్టాకోర్‌ క్వాలీకామ్‌ స్నాప్‌డ్రాగన్‌ 617 ప్రాసెసర్‌తో లభించనుంది. అయితే కొత్త ఫోన్‌ ర్యామ్‌ మాత్రం 2జీబీ మాత్రమే ఉంటుంది. దీనిలో ప్లస్‌ మాదిరిగా వేలిముద్రల సెన్సార్‌ ఉండదు. ఇది 13 మెగా పిక్సెల్‌ ప్రధాన కెమేరా, ఎల్‌ఈడీ కలర్‌ బ్యాలెన్సింగ్‌ ఫ్లాష్‌తో లభిస్తుంది.
మీ స్నేహితులకు రికమెండ్ చెయ్యండి